Alexander episcopus .... venerabili fratri episcopo Constantiensis salutem.... Sua nobis dilecti filii prior et fratres ordinum Predicatores de Turego, tue dyocesis (sic), petitione monstrarunt, quod felicis recordationis Gregorius papa, predecessor noster per litteras suas statuit et mandavit ut corpora illorum, qui apud ipsos eligunt sepulturam, deferantur ad eorum oratoriam tumulandam, [Fol. 27 v°] et quod eis ab hujusmodi decedentibus in ultima voluntate relinquitur, dictorum prioris et fratrum usibus applicetur, salva canonica justicia illarum ecclesiarum a quibus mortuorum corpora assumuntur; ex quibus verbis ultimis clerici loci ejusdem occasionem sumentes (sic) dictos priorem et fratres super canonica portione eorum, que ipsis in predicta villa de Turego a Christi fidelibus in ultima voluntate legantur, multipliciter inquietant. Quia vero nos per illam clausulam salva canonica justicia illarum [ecclesiarum] a quibus mortuorum corpora assumuntur: clericis ipsis nichil novi juris intelligimus attributum, nec eisdem priori et fratribus aliquod prejudicium generatum, fraternitati tue per apostolica scripta mandamus, quatinus dictos clericos, quod eosdem priorem et fratres super hiis, nisi alias hoc eis de jure competat, occasione illius clausule de cetero non molestent. Sed eis resistant (sic) potius, si qua pretextu dicte clausule forsitan habuerunt, monitione premissa, per censuram ecclesiastiam, appellatione remota, compellas. Non obstante sed aliquibus a sede apostolica sit indultum, quod interdici, suspendi vel excommunicari non possint, per litteras sedis ejusdem, que plenam et expressam non fecerint de indulto hujusmodi mentionem. Datum Laterani, II nonas februarii. – anno septimo.